צחי גראד בסרט "הבודדים"
**צחי גראד** (נולד ב-28 בפברואר 1962) הוא שחקן קולנוע וטלוויזיה, תסריטאי ובמאי קולנוע ישראלי, זוכה פרס אופיר לשחקן המשנה הטוב ביותר ופרס האקדמיה לטלוויזיה.

ביוגרפיה
--------

גראד נולד וגדל בירושלים. בנעוריו עסק בספורט, בעיקר שיחק כדורגל עם בן דודו ואהד את קבוצת הפועל ירושלים.
גראד סיים תואר ראשון במתמטיקה ומדעי המחשב באוניברסיטה העברית ולאחר מכן פנה ללימודי משחק בבית-הספר למשחק ניסן נתיב.

גראד נשוי ואב לשני ילדים שהשתתפו בסרטו "הבן-דוד".

### קריירה בקולנוע

ב-1993 שיחק בסרטו של נדב לויתן "גרופי". ב-1997 שיחק בסרטה של סיוון ארבל "גרגר על הריס". 

ב-2001 גילם את דוד שוואשו בסרטו של עודד דוידוף "מרס תורכי", המספר את סיפורה של שוטרת סמויה הנשלחת להפיל בפח את אחד מראשי הפשע של העולם התחתון; וגילם את סגל בסרטו של ארי פולמן "Made in Israel". ב-2003 גילם את שפון הגיטריסט בסרטו של עמית ליאור "סיפורי בית קפה". 

ב-2006 גילם את חגי בסרטו של אורי ברבש "מלח הארץ"; וגילם את פסח בית הלוי - פושע המקים "אימפריה של הופעות רחוב" בסרטו של עודד דוידוף מישהו לרוץ איתו. על תפקיד זה זכה גראד בפרס אופיר לשחקן המשנה הטוב ביותר. 

ב-2007 גילם חוקר משטרה בסרטם של שירה גפן ואתגר קרת "מדוזות". 

ב-2008 שיחק בסרט "חסר מנוחה" בבימויו של עמוס קולק. 

ב-2009 גילם את עמוס בסרטו של אורי רביד "אילי ובן" בכיכובו של יובל שבח.

בשנת 2010 שיחק בסרט "המשוטט" של אבישי סיון.

בשנת 2011 שיחק בתפקיד גידי רושקו בסרטו של גיא נתיב "מבול".

בשנת 2013 גילם את גידי בסרטם של אהרון קשלס ונבות פפושדו, "מי מפחד מהזאב הרע". 

בשנת 2014 שיחק בתפקיד הראשי בסרטה של קרן ידעיה, "הרחק מהיעדרו". 

בשנת 2015 שיחק בסרט התקופתי של תמר ירום "פנסיון פראכט" המבוסס על פי ספרו של אהרן אפלפלד, שם שיחק בתפקיד הראשי של מנפרד. באותה שנה שיחק בסרט המדע בדיוני "אני לא מאמין, אני רובוט?!" שביימו טל גולדברג וגל זלזניאק. 

בשנת 2018 שיחק בסרטו של אלירן מלכה "הבלתי רשמיים". 

בשנת 2019 שיחק בסרט הקומי "אול אין" וכן בסרטו של גור בנטביץ' "קצפת ודובדבנים".

### קריירה בטלוויזיה

בשנת 1998 גילם את בועז בסדרת הדרמה "20 פלוס" בכיכובם של משה בן-בסט, שי קפון ושירה גפן. 

ב-2000 גילם את מנו בסדרת הטלוויזיה שביימו רוני ניניו וינקול גולדווסר "לתפוס את השמיים". ב-2003 גילם את החוקר נועם נאור בסדרת הטלוויזיה שביימו יוסף פיצ'חדזה ועמליה מרגולין "פרנקו וספקטור"; וגילם את רב פקד זוסמן בסדרת הטלוויזיה ששודרה בערוץ הילדים "הילדים מגבעת נפוליאון". ב־2006 גילם את אורי אביבי, אחיו של שי אביבי בסדרה "בשורות טובות" ששודרה בערוץ 2. ב-2007 גילם את אלון בסדרת הטלוויזיה שביים ניר ברגמן "להוציא את הכלב". גראד שיחק גם בדרמות הטלוויזיוניות "רחם להשכיר", "מ.ד.א" (101) (של חגי לוי), "אדינבורו לא מחכה לי" ו־"השכנים ממול". בנוסף, גילם את שמואל ברמן, בעל מסעדה ואביה של רוחל'ה, בסדרת הטלוויזיה "מרחק נגיעה"; וגילם את דורון בעונה השנייה של הסדרה "אמאל'ה". ב-2008 גילם את בועז בסדרת הטלוויזיה שיצרו שבי גביזון ודנה מודן "אבידות ומציאות" ששודרה בערוץ 2. ב-2009 גילם את אסא מוקד, מפקד משטרת צפון הגולן, בסדרת המתח שביים עודד דוידוף "תמרות עשן" ושודרה "הוט 3". באותה שנה דיבב את דמותו של אלוהים בסדרת האנימציה הישראלית למבוגרים "סלב'ס" ששודרה ב-yes. 

בשנת 2010 גילם את אדי וקסלר בדרמה "אבודים באפריקה" ובשנת 2011 את הרב אלישע בסדרה "אורים ותומים". בשנת 2012 גילם את אביה של ימית (גל גדות) בסדרת הדרמה "קטמנדו" שביים אמיל בן שמעון ושודרה בערוץ 2, ושיחק בסדרת המשטרה "המיוחדת" שביים עודד רסקין וגם הוא שודר בערוץ 2.

בשנים 2015–2017 השתתף בקומדיה ״אנחנו במפה״ לצידם של שלישיית מה קשור, בה גילם מספר דמויות שונות.
בשנת 2017 גילם את גדעון הולנדר בעונה השנייה של הסדרה הדרמה-קומית "להיות איתה" שיצר וכתב אסי עזר, ומשודרת בקשת, ערוץ 2. כמו כן, שיחק בעונה השנייה של הקומדיה "השוטר הטוב" בכיכובו של יובל סמו ומשודרת ב-Yes Comedy.

בשנת 2019 שיחק את חמי, בסדרה פאנץ'. באותה שנה שיחק גם בסדרה "תיק נעדר". בשנה זו השתתף בסדרה "הנערים" מבית HBO.

בשנת 2022 שיחק את הרצל מסיקה ומספר דמויות שונות בסדרה "פשע לא מאורגן" בקשת 12.

בשנת 2023 השתתף בתפקיד אורח בסדרה "קופה ראשית" כסוכן של כוכבה שביט.

בשנת 2024 לוהק לתפקיד מרכזי ב"פטריק", סדרת הפשע החדשה של שלום אסייג ורועי עידן שתשודר ברשת 13.

### קריירת בימוי

בשנת 2001 ביים, כתב והפיק את הסרט "ג'ירפות". הסרט עוקב אחר שלוש נשים צעירות, המתגוררות בבניין משותף בתל אביב ואינן מכירות כלל האחת את השנייה, אשר מסתבכות בסיפורי אהבה ופרשיית רצח מסתורית. הסרט היה מועמד לאחד עשר פרסי אופיר, כולל גראד עצמו לבימוי ולתסריט. 

בשנת 2006 ביים והפיק גראד את הסרט העלילתי השני שלו "תנועה מגונה", המבוסס על הנובלה בת המאה ה-19 של היינריך פון קלייסט, "מיכאל קולהאס". הסרט זכה בפרס הסרט העלילתי הטוב ביותר בפסטיבל הסרטים הבינלאומי בחיפה לשנת 2006 ויצא לאקרנים במאי 2007. גראד עצמו היה מועמד לפרס אופיר לבמאי הטוב ביותר. 

ב-2017 יצא לאקרנים סרטו "הבן-דוד" אותו כתב, הפיק, ביים ושיחק בתפקיד הראשי לצידם של עלא דקה ואסנת פישמן. גראד היה מועמד לפרס אופיר לשחקן הראשי הטוב ביותר ולפרס אופיר לתסריט המקורי הטוב ביותר.

קישורים חיצוניים
----------------

ויקישיתוף מדיה וקבצים בנושא **צחי גראד** בוויקישיתוף

* צחי גראד, במיזם "אישים" לתיעוד היצירה הישראלית
* צחי גראד, במסד הנתונים הקולנועיים IMDb (באנגלית)
* צחי גראד, באתר "אידיבי", מאגר הידע העברי לקולנוע ישראלי ועולמי
* צחי גראד, באתר ספר הקולנוע הישראלי
* צחי גראד, באתר AllMovie (באנגלית)
* צחי גראד, במסד הנתונים הקולנועיים KinoPoisk (ברוסית)
* צחי גראד, באתר MusicBrainz (באנגלית)
* יוני סמאש, סופשבוע, הישראלי, באתר nrg‏, 11 במאי 2007
* גבי בר חיים, אימא'לה, משפחה וחיות אחרות, באתר nrg‏, 7 בנובמבר 2008
* ירון פריד, 30 סימנים שיעזרו לך לדעת שאתה צופה בסדרה ישראלית. צחי גראד בטוח יהיה שם, באתר הארץ, 18 בספטמבר 2009
* טל פרי, ‏"בתיאטרון הרפרטוארי יש בעיקר טלוויזיה מומחזת", באתר גלובס, 14 במרץ 2010
* שירי הררי, "בואו נתחיל להפגיז החוצה. בום, קבלו. לא רוצים? יש עוד. קבלו את זה. בום", באתר nrg‏, 4 באוקטובר 2010
* אבנר שביט‏, "לא אשחק בסרט אנטי-ישראלי": ריאיון עם צחי גראד, באתר וואלה!‏, 31 במרץ 2011
* רונה זילברשטיין, הי איז דה שריף: ריאיון עם צחי גראד, באתר nrg‏, 11 בנובמבר 2011
* נועה הרשקוביץ‏, "אני לא בונה על המשטרה": ריאיון עם צחי גראד לרגל "מי מפחד מהזאב הרע", באתר וואלה!‏, 15 באוגוסט 2013
* שגיא בן נון‏, שיגור מוצלח: צחי גראד חוזר לקדמת המסך. ריאיון, באתר וואלה!‏, 21 באוגוסט 2014
* גלעד אמיליו שנקר, ריאיון עם צחי גראד, בתוכנית "חי בסרט", בערוץ חינוכית ראשונים בעולם באתר יו טיוב, 8 בספטמבר 2014
* יובל אברמוביץ', טיל גראד, באתר ישראל היום, 24 באפריל 2015
* איילת קליין כהן, לא הכל ג'וי: צחי גראד מחכה לשלום שעוד יגיע, באתר nrg‏, 31 ביולי 2015
* רן בוקר, צחי גראד: "העם בישראל חסר אונים", באתר ynet, 4 בינואר 2016 סרטונים
* אריאל שנבל, ‏פרזנטור של ישראליות: צחי גראד נוגע בעומק הסכסוך, בעיתון מקור ראשון, 11 במאי 2018
* קיץ ברבנר, ‏צחי גראד: "חוק הלאום נובע מחרדה, כאילו אין לנו מספיק כוח", באתר מעריב אונליין, 2 באוגוסט 2018
* אתר למנויים בלבד איתי שטרן, צחי גראד מזהה סדק לדיאלוג: "יש פרטנרים, הם פשוט לא מאמינים לנו", באתר הארץ, 9 באפריל 2019

הערות שוליים
------------

1. ↑  מרב יודילוביץ', "תנועה מגונה" זכה בפרס הסרט בפסטיבל חיפה, באתר ynet, 14 באוקטובר 2006

| פרס אופיר לשחקן המשנה הטוב ביותר |
| --- |
| 1990–1999 | ששון גבאי (1991) • שרון אלכסנדר (1992) • אסטבן גוטפריד (1993) • עמוס לביא (1994) • שמואל סגל (1995) • יגאל נאור (1996) • אריה מוסקונה (1997) • עמוס לביא (1998) • מוסקו אלקלעי (1999) |
| 2000–2009 | יוסף שילוח (2000) • מוני מושונוב (2001) • איתי תורג'מן (2002) • אלון אבוטבול (2003) • משה איבגי (2004) • אסי דיין (2005) • צחי גראד (2006) • סאלח בכרי (2006) • שמיל בן ארי (2008) • זהר שטראוס (2009) |
| 2010–2019 | מיכאל מושונוב (2010) • ליאור אשכנזי (2011) • גל פרידמן (2012) • צחי הלוי (2013) • ששון גבאי (2014) • נורמן עיסא (2015) • תומר קאפון (2016) • עמי סמולרצ'יק (2017) • דב גליקמן (2018) • דובר קוסאשווילי (2019) |
| 2020 ואילך | נועם אימבר (2020) • איהאב אליאס סלאמה (2021) • שמואל וילוז'ני (2022) • דרור קרן (2023) |

|  |  |  |
| --- | --- | --- |
| **הקודם**:**2008 - ישראל פוליאקוב (הכל דבש)** | **פרס האקדמיה לטלוויזיה - השחקן הטוב ביותר בסדרה קומית 2009 - צחי גראד (אמאל'ה)** | **הבא**:**2010 - ששון גבאי (פולישוק)** |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007601365505171
* GND: 142432466
* ISNI: 0000 0000 9097 0027
* LCCN: no2010176737
* MusicBrainz: 643c7561-c039-48a6-b84d-37d20e4e3a70
* SUDOC: 172444535
* VIAF: 132955051
* WorldCat: lccn-no2010176737

 |